CELEX: 32021R1916
Language: lv
Date: 2021-11-03 00:00:00
Title: Komisijas Regula (ES) 2021/1916 (2021. gada 3. novembris), ar ko attiecībā uz 4-amino-5-(3-(izopropilamino)-2,2-dimetil-3oksopropoksi)-2-metilhinolīn-3-karbonskābes iekļaušanu aromatizētāju Savienības sarakstā groza Eiropas Parlamenta un Padomes Regulas (EK) Nr. 1334/2008 I pielikumu (Dokuments attiecas uz EEZ)

4.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 389/11
               
            
         KOMISIJAS REGULA (ES) 2021/1916
         (2021. gada 3. novembris),
         ar ko attiecībā uz 4-amino-5-(3-(izopropilamino)-2,2-dimetil-3oksopropoksi)-2-metilhinolīn-3-karbonskābes iekļaušanu aromatizētāju Savienības sarakstā groza Eiropas Parlamenta un Padomes Regulas (EK) Nr. 1334/2008 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1334/2008 (2008. gada 16. decembris) par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (1) un jo īpaši tās 11. panta 3. punktu,
         ņemot vērā Eiropas Parlamenta un Padomes Regulu (EK) Nr. 1331/2008 (2008. gada 16. decembris), ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
         tā kā:
         
                     (1)
                  
                  
                     Regulas (EK) Nr. 1334/2008 I pielikums nosaka tādu aromatizētāju un izejmateriālu Savienības sarakstu, kas apstiprināti izmantošanai pārtikā un uz tās, un to izmantošanas nosacījumus.
                  
               
                     (2)
                  
                  
                     Komisijas Īstenošanas regula (ES) Nr. 872/2012 (3) šo aromatizējošo vielu sarakstu pieņēma un šo sarakstu iekļāva Regulas (EK) Nr. 1334/2008 I pielikuma A daļā.
                  
               
                     (3)
                  
                  
                     Minēto sarakstu var atjaunināt saskaņā ar vienoto procedūru, kas minēta Regulas (EK) Nr. 1331/2008 3. panta 1. punktā, vai nu pēc Komisijas iniciatīvas, vai pēc dalībvalsts vai ieinteresētas personas pieteikuma saņemšanas.
                  
               
                     (4)
                  
                  
                     2015. gada 24. februārī Komisijai tika iesniegts pieteikums uz atļauju 4-amino-5-(3-(izopropilamino)-2,2-dimetil-3oksopropoksi)-2-metilhinolīn-3-karbonskābi (FL Nr. 16.130) un vienu no tās sāļiem, proti, tās hemisulfāta monohidrāta sāli, izmantot par aromatizētāju dažādos pārtikas produktos, kuri pēc būtības pieder pie vairākām pārtikas kategorijām, kas minētas Savienības aromatizētāju un izejmateriālu sarakstā. Saskaņā ar minēto pieteikumu pārtikai kā aromatizētājus paredzēts pievienot tikai šo vielu un tās hemisulfāta monohidrāta sāli, bet ne citus šīs vielas sāļus. Komisija paziņoja Eiropas Pārtikas nekaitīguma iestādei (“Iestāde”) un lūdza sniegt atzinumu. Saskaņā ar Regulas (EK) Nr. 1331/2008 4. pantu Komisija pieteikumu darīja pieejamu arī dalībvalstīm.
                  
               
                     (5)
                  
                  
                     Iestāde 2016. gada 30. novembrī pieņemtajā atzinumā novērtēja (4) gan vielas, gan tās hemisulfāta monohidrāta sāls (abiem FL Nr. 16.130) drošumu. Atzinumā norādīts, ka šī viela modificē aromāta īpašības, un secināts, ka to un tās hemisulfāta monohidrāta sāli (tikai) lietojot ar uzturu lēstajā līmenī, bažas par drošumu nerodas.
                  
               
                     (6)
                  
                  
                     Iestādes atzinuma gaismā ir lietderīgi vielu ar FL Nr. 16.130 un tās hemisulfāta monohidrāta sāli ar specificētajiem lietošanas nosacījumiem izmantot par aromatizētājiem, jo, tos lietojot ar šiem nosacījumiem, bažas par drošumu nerodas un arī nav gaidāms, ka patērētājs tiks maldināts. Tā kā pārtikai kā aromatizētāju paredzēts pievienot tikai attiecīgās vielas hemisulfāta monohidrāta sāli, skaidrības labad ir lietderīgi arī nepārprotami norādīt, ka uz šo vielu neattiecas Regulas (EK) Nr. 1334/2008 I pielikuma A daļas 2. sadaļas 1. piezīme.
                  
               
                     (7)
                  
                  
                     Tādēļ Regulas (EK) Nr. 1334/2008 I pielikuma A daļa būtu attiecīgi jāgroza.
                  
               
                     (8)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1334/2008 I pielikuma A daļu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 354, 31.12.2008., 34. lpp.
         
         
            (2)  OV L 354, 31.12.2008., 1. lpp.
         
         
            (3)  Komisijas Īstenošanas regula (ES) Nr. 872/2012 (2012. gada 1. oktobris), ar ko pieņem Eiropas Parlamenta un Padomes Regulā (EK) Nr. 2232/96 paredzēto aromatizējošo vielu sarakstu, iekļauj to Eiropas Parlamenta un Padomes Regulas (EK) Nr. 1334/2008 I pielikumā un atceļ Komisijas Regulu (EK) Nr. 1565/2000 un Komisijas Lēmumu 1999/217/EK (OV L 267, 2.10.2012., 1. lpp.).
         
            (4)  EFSA Journal 2017, 15(1):4660.
      
      
         
            PIELIKUMS
            Regulas (EK) Nr. 1334/2008 I pielikuma A daļas 2. sadaļas 1. tabulā aiz ieraksta 16.127 iekļauj šādu ierakstu par FL Nr. 16.130:
            
               
                           “16.130
                        
                        
                           4-amino-5-(3-(izopropilamino)-2,2-dimetil-3oksopropoksi)-2-metilhinolīn-3-karbonskābe
                        
                        
                           1359963-68-0
                        
                        
                           2204
                        
                        
                            
                        
                        
                           Minimālās koncentrāciju vērtības analīzē (IR NMR MS) vismaz 99 %
                        
                        
                           Piezīme. Uz šo vielu Regulas (EK) Nr. 1334/2008 I pielikuma A daļas 2. sadaļas 1. piezīme neattiecas.
                           Ierobežojumi attiecībā uz lietošanu par aromatizatoru: viela izteikta kā karbonskābes un tās hemisulfāta monohidrāta sāls summu, to izsakot kā skābi:
                           1.4. kategorijā – ne vairāk kā 10 mg/kg.
                           1.6.3. kategorijā – ne vairāk kā 30 mg/kg.
                           1.8. kategorijā – ne vairāk kā 30 mg/kg.
                           2.2.1. un 2.2.2. kategorijā – ne vairāk kā 30 mg/kg.
                           3. kategorijā – ne vairāk kā 30 mg/kg.
                           4.2.3. kategorijā – ne vairāk kā 10 mg/kg.
                           4.2.4.1. kategorijā – ne vairāk kā 30 mg/kg.
                           4.2.4.2. kategorijā – ne vairāk kā 10 mg/kg.
                           4.2.5.1., 4.2.5.2., 4.2.5.3. un 4.2.5.4. kategorijā – ne vairāk kā 30 mg/kg.
                           5.1. un 5.2. kategorijā – ne vairāk kā 30 mg/kg.
                           5.3. kategorijā – ne vairāk kā 300 mg/kg.
                           5.4. kategorijā – ne vairāk kā 30 mg/kg.
                           6.3. kategorijā – ne vairāk kā 45 mg/kg.
                           7.2. kategorijā – ne vairāk kā 15 mg/kg.
                           8.3.1, 8.3.2. un 8.3.3. kategorijā – ne vairāk kā 15 mg/kg.
                           8.3.4.1., 8.3.4.2. un 8.3.4.3. kategorijā – ne vairāk kā 15 mg/kg.
                           11.2. kategorijā – ne vairāk kā 30 mg/kg.
                           12.4. kategorijā – ne vairāk kā 30 mg/kg.
                           12.5. kategorijā – ne vairāk kā 10 mg/l.
                           14.1.2., 14.1.3. un 14.1.4. kategorijā ne vairāk kā 7 mg/l.
                           14.1.5.1. un 14.1.5.2. kategorijā – ne vairāk kā 7 mg/kg.
                           14.2.1. kategorijā – ne vairāk kā 7 mg/l.
                           14.2.2. un 14.2.5. kategorijā – ne vairāk kā 10 mg/l.
                           15.1. kategorijā – ne vairāk kā 30 mg/kg.
                           16. kategorijā, izņemot produktus, kuri ir 1., 3. un 5. kategorijā – ne vairāk kā 15 mg/kg.
                        
                        
                            
                        
                        
                           Eiropas Pārtikas nekaitīguma iestāde (EFSA)”
                        
                     
                           4-amino-5-(3-(izopropilamino)2, 2-dimetil-3oksopropoksi)-2-metilhinolīn-3-karbonskābes hemisulfāta monohidrāta sāls
                        
                        
                           1460210-04-1
                        
                        
                           2204.1
                        
                        
                            
                        
                        
                           Sinonīms: 3-hinolīnkarbonskābes, 4-amino-5-[2,2-dimetil-3-[(1-metiletil)amino]-3-oksopropoksi]-2-metil-, sulfāts, hidrāts (2:1:2).
                           Minimālā koncentrācijas vērtība analīzē (HPLC) vismaz 99 %.